EEN - Hrvatska

Seminar: Istraživanje i razvoj kao temelj inovativnog poslovanja
2010-05-07 15:00 (Europe/Zagreb)
Poslovno – inovacijski centar Hrvatske – BICRO d.o.o., glavni partner u Europskoj poduzetničkoj mreži zadužen za koordinaciju aktivnosti i partnera za pitanja inovacija, transfera znanja i tehnologije poziva Vas na seminar:Istraživanje i razvoj kao temelj inovativnog poslovanja
Seminar će se održati 07. svibnja 2010. god. 10,00-14,00h u prostorima Hrvatske gospodarske komore (Vijećnica), Rooseveltov trg 2, Zagreb
Poduzetnici će na seminaru moći čuti o važnosti ulaganja u istraživanje i razvoj kao strategiji za postizanje veće konkurentnosti, o sustavu poreznih olakšica koje tvrtke, mali i srednji poduzetnici te obrtnici mogu ostvarivati za ulaganja u istraživanje i razvoj, te će saznati bitne odrednice upravljanja intelektualnim vlasništvom u zajedničkim razvojnim projektima.
Cilj seminara je informirati male i srednje poduzetnike o koristima ulaganja u razvoj novih proizvoda, usluga i procesa te potaknuti suradnju između gospodarstva i znanstvene zajednice, zbog povoljnog djelovanja na inovacijsku sposobnost poduzeća.
Seminar je prvenstveno namijenjen malim i srednjim poduzetnicima, no poželjno je sudjelovanje i predstavnika znanstvene zajednice kao i svih ostalih koje zanima ova tema.
Za sve zainteresirane seminar je besplatan. Zbog ograničenog broja mjesta lijepo vas molimo, ukoliko ste zainteresirani da svoju nazočnost najavite do 05.05.2010. na tanja.kucera@bicro.hr.

II Hrvatsko mađarski poslovni forum
2010-05-05 14:00 - 2010-05-06 14:00
Nakon uspješno organiziranog prvog Hrvatsko – mađarskog foruma iz područja zaštite okoliša održanog u ožujku prošle godine, dogovoren je i uzvratni susret, odnosna njegov nastavak koji će se održati ove godine, 05. i 06. svibnja u Budimpešti.
Uoči održavanja prošlogodišnjeg Foruma potpisan je i Memorandum o razumijevanju između Saveza pružatelja usluga i proizvođača u zaštiti okoliša i Hrvatske gospodarske komore o suradnji na području zaštite okoliša koje su prepoznale prednosti zajedničke suradnje u cilju podizanja razine razvoja u industriji zaštite okoliša u Hrvatskoj i Mađarskoj, potrebu međusobne razmjene informacija, te proširenja unutarnjeg i vanjskog tržišta njihovih proizvoda, usluga, tehnologija i ulaganja.
Ovogodišnji Hrvatsko – mađarski poslovni forum biti će podijeljen u dva dana.
Prvi dan posjeta predviđen je za terenske posjete dvjema tvrtkama – Tvrtki ALCUFER http://www.alcufer.hu/home.html, koja se bavi zbrinjavanjem i reciklažom otpada iz autoindustrije – Posjet spalionici smeća Komualnog poduzeća Budimpešta u Rákospaloti koja je dobila financijsku potporu iz EU fondova
Drugi dan Foruma biti će podijeljen u dva dijela:
a) plenarni dio u kojem će biti predstavljeno stanje zaštite okoliša te mogućnosti za investiranje u Mađarskoj i Hrvatskoj b) bilateralni razgovori između tvrtki
Bilateralni razgovori biti će organizirani na način da će sve prijavljene hrvatske tvrtke na svoj e-mail dobiti popis svih prijavljenih mađarskih tvrtki sa opisom njihove djelatnosti kako bi se unaprijed mogle pripremiti, proučiti profile tvrtki i unaprijed dogovoriti s kojim tvrtkom žele razgovarati.
Osim toga Hrvatske tvrtke imat će priliku u plenarnom dijelu i same se predstaviti putem prezentacija.
Za sudjelovanje na Forumu neće se plaćati participacija, a zainteresiranim tvrtkama će biti ponuđen povoljniji hotelski smještaj u hotelu Novotel Budapest Danube. Mađarski Savez za zaštitu okoliša osigurat će svim sudionicima prijevoz za terenske posjete prvoga dana kao i prijevoz od hotela do Mađarskog Saveza pružatelja usluga i proizvođača u zaštiti okoliša (“Assoctiation of Environmental Enterprises”) gdje će se održati bilateralni razgovori drugog dana.
Za sve sudionike iz Hrvatske prijevoz na Forum u Mađarsku bit će organiziran autobusom čiji trošak snosi HGK.
Ovaj Forum bit će izvrsna prilika hrvatskim tvrtkama da se predstave mađarskoj strani, upoznaju sa posljednjim dostignućima na ovome području, razmjene informacije kao i transfer tehnologije ili ostvare profesionalnu suradnju.
U privitku šaljemo prijavu i preliminarni program za navedeni skup te molimo sve zainteresirane tvrtke da svoje sudjelovanje prijave zaključno sa 20. travnjem 2010 na slijedeći e-mail ispahic@hgk.hr

OSIJEK: Info-dan „Mogućnosti za poduzetnike iz Programa za inovacije i konkurentnost - CIP"
2010-05-04 11:45
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Osijek, održati 04. svibnja 2010. godine u Županijskoj komori Osijek, s početkom u 12 sati.
Info-dan u Osijeku peti je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Čakovec, Pula, Rijeka, Split, i Varaždin.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte jradic@hgk.hr ili na hgkos@hg.hr fax 031 223 824 ili 031 213 406, najkasnije do 30. travnja 2010.

PULA: Info-dan „Mogućnosti za poduzetnike iz Programa za inovacije i konkurentnost - CIP"
2010-04-29 11:45
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Pula, održati
29. travnja 2010. godine (četvrtak) u 11,00 satiu Velikoj dvorani Županijske komore Pula, Cararrina 5
Info-dan u Puli prvi je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Osijek, Pula, Rijeka, Split, i Varaždin.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte lropac@hgk.hr ili hgkpu@hgk.hr ili faxa 052 211 875, najkasnije do 26. travnja 2010. Zbog ograničenog broja polaznika, rezervacija mjesta obavljat će se prema redoslijedu zaprimanja prijava, do popunjavanja kapaciteta dvorane.

RIJEKA: Info-dan „Mogućnosti za poduzetnike iz Programa za inovacije i konkurentnost - CIP"
2010-04-28 11:45
Dana 28. travnja 2010. godine u Hrvatskoj gospodarskoj komori – Županijskoj komori Rijeka održan je info dan ‘Mogućnosti za poduzetnike iz EU Programa za konkurentnost i inovacije (CIP)’. Info-dan u Rijeci četvrti je u nizu ciklusa Info-dana koje Hrvatska gospodarska komora – Europska poduzetnička mreža Hrvatske organizira u suradnji s Ministarstvom gospodarstva, rada i poduzetništva (MINGORP) na temu Programa CIP, u više hrvatskih gradova kao što su Zagreb, Čakovec, Osijek, Pula, Split i Varaždin.
U vrijeme kada se svjetska gospodarska scena suočava s posljedicama globalne ekonomske i financijske krize, Hrvatska gospodarska komora nastoji kontinuirano informirati hrvatske tvrtke o svim oblicima financiranja koji su dostupni kako iz nacionalnih tako i iz europskih fondova. Europska komisija imenovala je Hrvatsku gospodarsku komoru kao izravnu poveznicu između malih i srednjih poduzeća te europskih tijela odgovornih za provedbu EU programa. Tako je u okviru poludnevnog info-dana, zainteresiranim poduzetnicima predstavljen ovaj opsežan program Europske unije, Program za konkurentnost i inovacije (CIP), koji obuhvaća razne vidove potpore poduzetništvu i inovacijama.
Potprogram namijenjen ekološkim inovacijama predstavila je gđa Snježana Pavlovski, MINGORP, nacionalna kontakt točka za CIP EIP, dok je o mogućnostima predlaganja ICT projekata za javni sektor i mogućnostima financiranja akcija na području nove i obnovljive energije te unapređenja energetske učinkovitosti govorila gđa Iris Abramović, APIS IT d.o.o., nacionalna osoba za kontakt za ICT PSP, odnosno gdin Zoran Pačandi, MINGORP, stručni suradnik za energetsku učinkovitost.
Uvodno je predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Pozivu na Info dan, koji sufinancira Europska unija kroz projekt Enterprise Europe Network, odazvao se značajan broj predstavnika kako malog, srednjeg i velikog poduzetništva, tako i znanstvenih institucija.

Međunarodno stručno savjetovanje i trening poduzetnica „Marketing, sajmovi i odnosi javnošću"
2010-04-26 15:00 - 2010-04-27 15:00
Županijska komora Varaždin u okviru rada Udruženja žena poduzetnica i obrtnica zemalja jugoistočne Europe organizira
međunarodno savjetovanje i trening za poduzetnice i obrtnice
„Marketing, sajmovi i odnosi s javnošću”
koji će se 26. – 27. travnja 2010. održati u hotelu «TURIST» u Varaždinu, Aleja kralja Zvonimira 1.
Predavanja i trening će održati etablirani njemački stručnjaci gosp. Hans-Jürgen Aberle, gosp. Rolf Weidmann i gđa Yvonne Neiser prema priloženom programu, a najavljen je dolazak poduzetnica iz Hrvatske, Bugarske, Rumunjske, Srbije, Makedonije, Albanije, Kosova, Moldavije, Crne Gore, Bosne i Hercegovine.
Ukoliko želite sudjelovati, popunjenu prijavnicu dostavite na adresu e-pošte rpapec@hgk.hr ili fax broj 042 405 401.
Broj sudionica je ograničen!Prijevod je osiguran!

SPLIT: Info-dan „Mogućnosti za poduzetnike iz Programa za inovacije i konkurentnost - CIP"
2010-04-26 11:45
Hrvatska gospodarska komora – Europska poduzetnička mreža Hrvatska i Županijska komora Split u suradnji sa Ministarstvom gospodarstva, rada i poduzetništva (MINGORP) organizira info-dan:
„Mogućnosti za poduzetnike iz EU Programa za konkurentnost i inovacije (CIP)”
Predavanje će se organizirati na dan 26. travnja 2010. godine u Županijskoj komori Split, s početkom u 12 sati.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Zbog ograničenog broja polaznika molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte nbusic@hgk.hr ili na broj faxa 021/346 956, najkasnije do 22.travnja 2010.
Sudjelovanje na seminaru je besplatno, a sufinancira se iz sredstava Europske poduzetničke mreže Hrvatske.

RADIONICA o financijskim i pravnim pitanjima u okviru FP7
2010-04-22 10:00
Četvrtak, 22.4.2010.(HIT, Planinska 1, 10-16h)
Pozivamo Vas da se prijavite na radionice o Sedmom okvirnom programu Europske Unije za istraživanje i razvoj u organizaciji Hrvatskog instituta za tehnologiju. Radionice će voditi Nacionalne kontakt osobe zaposlene u HIT-u, a ovisno o broju zainteresiranih radionice će se ciklički ponavljati.
Radionice će se održavati u prostorijama HIT-a, Planinska 1 od 10 do 16h
Sudionicima će biti omogućen rad na računalu kao i pristup internetu kako bi mogli praktično pratiti sadržaj te sukladno tome broj mjesta bit će ograničen na 12. Stoga, svim zainteresiranima preporučujemo da se što ranije registriraju.
Radionica obuhvaća isključivo financijsko-pravna pitanja u Sedmom okvirnom programu i namijenjena je onima koji se planiraju uključiti u FP7 projekte ili su već nositelji istih. Osim osoba koje su direktno vezane za sadašnje ili buduće FP7 projekte, radionica je namjena i osobama koje rade u financijskim i pravnim službama i na taj način prate projekte u kojima je njihova institucija partner.
Prvi dio radionice će imati fokus na financijska pitanja u FP7. Osim teoretskog dijela izlaganja biti će i praktične vježbe izrade budžeta te financijsko izvještaja (Form C). Druga polovina radionice bavit će se pravnim pitanjima, na način da će se obrađivati pravna pitanja i ključni pravni dokumenti s kojima se sudionici FP7 projekata susreću u svim stadijima projekta. Predavači na radionici su Jennifer Mary Kursan, Nacionalna kontakt osoba za financijska pitanja FP7 te Goran Zeković, Nacionalna kontakt osoba za pravna pitanja FP7.
ONLINE prijava
PROGRAM

CIP EKO-INOVACIJE: Projektna radionica
2010-04-21 16:00
Radionica – 21. travnja 2010.Hrvatska gospodarska komora, Rooseveltov trg 2, Zagreb
CIP je program usmjeren održivom razvoju inovativnog malog i srednjeg poduzetništva, usklađen s politikom zaštite okoliša, korištenjem obnovljivih izvora energije, uz mogućnost lakšeg pristupa financijskim oblicima pomoći i učenja na primjerima najbolje prakse.
Eko-inovacije, potprogram Programa Zajednice CIP, podrazumijevaju sve oblike inovacijskih aktivnosti koje rezultiraju ili čiji je cilj bitno poboljšanje zaštite okoliša. Eko-inovacije uključuju nove proizvodne procese, nove proizvode ili usluge te nove metode poslovanja i upravljanja, čije će korištenje ili provedba spriječiti ili znatno smanjiti rizike za okoliš, zagađenje i sve druge negativne posljedice uporabe resursa tijekom životnog ciklusa srodnih aktivnosti.
Početkom travnja ove godine otvara se treći po redu natječaj CIP Eko-inovacije kroz koji će i hrvatskim tvrtkama biti dostupna znatna financijska sredstva.
U svjetlu nadolazećeg natječaja Hrvatska gospodarska komora – Europska poduzetnička mreža organizira dvodnevno događanje s ciljem informiranja i educiranja hrvatskih tvrtki kako bi se uspješno prijavile na natječaj iz ovog Programa.
Drugog dana događanja, 21. travnja, sudionici će imati mogućnost sudjelovati na interaktivnoj radionici u okviru koje će korak po korak, uz vodstvo stručnog konzultanta za EU projekte, usvojiti nužna znanja o tome kako uspješno napisati aplikaciju i prijaviti projekt za Eko-inovacije.
Radionicu će održati gospodin Florijan Barišić, certificirani konzultant s iskustvom u EU projektima, iz konzultanska tvrtke Chronos Info.
Sudjelovanje na seminaru je besplatno, a financira se iz EU projekta Enterprise Europe Network. Osiguran je simultani prijevod.
Prijave se zaprimaju zaključno do 19. travnja 2010. na e-mail adresu jravlic@hgk.hr ili na broj faxa 01 48 26 352.

CIP EKO-INOVACIJE: Info dan i radionica
2010-04-20 15:30 - 2010-04-21 15:30
35 milijuna eura za „zelene inovacije”
Radi informiranja te educiranja hrvatskih poduzetnika o tome kako pripremiti kvalitetan projektni prijedlog, kako bi se tvrtke uspješno prijavile na natječaj iz programa Zajednice CIP Eko-inovacije, u Hrvatskoj gospodarskoj komori u organizaciji Europske poduzetničke mreže Hrvatske HGK 20. i 21. travnja održan je info dan i radionica na kojima su sudjelovali predstavnici 105 tvrtki. Program CIP Eko-inovacije namijenjen je malim i srednjim tvrtkama te pruža značajne mogućnosti sufinanciranja projekata iz područja inovativnog i ekološkog recikliranja, graditeljstva i zgradarstva, sektora hrane i pića te zelenog poslovanja.
Otvarajući info dan potpredsjednica HGK za gospodarstvo, europske integracije i pitanja EU Vesna Trnokop-Tanta naglasila je kako je Europska komisija imenovala Hrvatsku gospodarsku komoru direktnom poveznicom između malih i srednjih poduzeća te europskih tijela odgovornih za provedbu programa CIP Eko-inovacije. HGK je time postala neformalna točka za pružanje informacija o tom programu.
Kako je rekla, u razdoblju od 2008. do 2013. godine izdvojeno je 200 milijuna eura za inovativne projekte u području ekologije, a ove je godine predviđeno 35 milijuna eura. Inače, u Hrvatskoj je lani za razvoj i istraživanje izdvojeno 0,9 posto BDP-a. Edukacijom te sudjelovanjem u ovom programu hrvatskim se tvrtkama pruža mogućnost povećanja vlastite konkurentnosti te reagiranja na zahtjeve tržišta, istaknula je Trnokop-Tanta te napomenula kako je pripremljena i knjižica s pozitivnim primjerima onih koji su prošlih godina sudjelovali te realizirali sredstva iz tog programa.
Načelnica odjela maloga gospodarstva u Ministarstvu gospodarstva, rada i poduzetništva Dragica Karajić naglasila je kako Hrvatska sudjeluje u 12 europskih programa, a u programu CIP Eko-inovacija u sklopu programa „Konkurentnost i inovacije” sudjeluju od 2007. godine te se plaća godišnja članarina od 900.000 eura. Zajednički je cilj postići da što više dobro pripremljenih programa sudjeluje u ovom natječaju. Lani se prijavilo 10 tvrtki, no niti jedna nije zadovoljila uvjete za sudjelovanje u tom programu. Stoga se ovom radionicom treba upozoriti na što sve tvrtke moraju usmjeriti pozornost u izradi dokumentacije te pripremi programa, istaknula je Karajić.
Neformalna osoba za kontakt za Eko-inovacije u RH iz HGK Kristina Cappucci naglasila je kako ukupan proračun za CIP Program, koji je usmjeren održivom razvoju inovativnog malog i srednjeg poduzetništva te je usklađen s politikom zaštite okoliša, korištenjem obnovljivih izvora energije, iznosi ukupno 3,62 milijardi eura, a njegove komponente su: Poticanje poduzetništva i inovacija (EIP) u iznosu od 2,17 milijardi eura, Inteligentna Energija Europe (IEE) od 720 milijuna eura te ICT politike (ICT PSP) od 730 milijuna eura. Razdoblje trajanja programa je od 2007. do 2013. godine, a sredstva se raspoređuju godišnje.
Proračun projekta Eko-inovacije iznosi 200 milijuna eura, a četiri su prioriteta; recikliranje materijala, održivi građevinski proizvodi, hrana i piće te zeleno poslovanje – pametne javne nabave. Predviđena sredstva iznose 35 milijuna eura za 45 do 50 projekata, istaknula je Cappucci te dodala kako je natječaj za prijavu projektnih prijedloga te povlačenje sredstava iz ovog programa otvoren 13. travnja, a traje do 9. rujna ove godine do 17 sati. Početak implementacije prvih projekata je u travnju 2011. godine, a sufinancira se 50 posto ukupnih troškova. Maksimalno je trajanje ugovora tri godine.
Sudionici radionice upoznati su i s primjerom financiranog projekta „CAPS” – čišćenje naftnih mrlja talogom iz tvornice papira, o čemu je govorio Marko Likon, predstavnik Centra za tehnologiju i ekologiju – TEC iz Slovenije (dobitnik je sredstava iz programa CIP Eko-inovacije na natječaju 2008. godine).
Sudionici su mogli sudjelovati i u interaktivnoj radionici na kojoj su korak po korak dobili važne informacije o tome kako se prijaviti na poziv 2010., kako pronaći najbolje partnere, kako identificirati projektne ideje te uspješno proći proces planiranja i pisanja prijedloga projekta, savladati moguće teškoće pri upravljanju projektom itd. Također su putem Interneta mogli ostvariti i individualne konzultacije s predstavnikom Izvršne agencije za konkurentnost i inovacije (EACI).

RADIONICA o osnovama Sedmog okvirnog programa Europske Unije za istraživanje i razvoj
2010-04-20 10:45
Utorak, 20.4.2010.(HIT, Planinska 1, 10-16h)
Pozivamo Vas da se prijavite na radionice o Sedmom okvirnom programu Europske Unije za istraživanje i razvoj u organizaciji Hrvatskog instituta za tehnologiju. Radionice će voditi Nacionalne kontakt osobe zaposlene u HIT-u, a ovisno o broju zainteresiranih radionice će se ciklički ponavljati.
Radionice će se održavati u prostorijama HIT-a, Planinska 1 od 10 do 16h
Sudionicima će biti omogućen rad na računalu kao i pristup internetu kako bi mogli praktično pratiti sadržaj te sukladno tome broj mjesta bit će ograničen na 12. Stoga, svim zainteresiranima preporučujemo da se što ranije registriraju.
Prva u ciklusu radionica fokusirat će se na osnove FP7 programa.
Radionica uvodnog tipa namijenjena je svima koji su zainteresirani za sudjelovanje u Sedmom okvirnom programu bez obzira na znanstveno područje njihova rada te na tip ustanove na kojoj su zaposleni. Ovom radionicom će se pokušati približiti struktura FP7 programa, osnovni dokumenti koji su potrebni za njegovo razumijevanje te kako ih naći na internetu. Podnevni dio radionice namijenjen je općim pojmovima vezanim za financije projekata i pravnim aspektom. Predavači na radionici su Nacionalne kontakt osobe Ebonita Ćurković i Suzana Karabaić, Jennifer Mary Kursan i Goran Zeković.
ONLINE prijava
PROGRAM

VARAŽDIN: Info-dan „Mogućnosti za poduzetnike iz Programa za inovacije i konkurentnost - CIP"
2010-04-19 10:00
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Varaždin, održati 19. travnja 2010. godine u prostorijama Županijske komore Varaždin, s početkom u 10 sati.
Info-dan u Varaždinu jedan je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Osijek, Pula, Rijeka, Split, i Čakovec.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Ukoliko ste zainteresirani sudjelovati an info danu, molimo Vas, da ispunjenu prijavnicu (u prilogu) pošaljete na adresu e-pošte rpapec@hgk.hr ili na fax broj 042 405 401, najkasnije do 15. travnja 2010.
Sudjelovanje na seminaru je besplatno, a sufinancira se iz sredstava Europske poduzetničke mreže Hrvatske.

Posjet gospodarske delegacije drvnog sektora Milanu u travnju 2010.g.
2010-04-14 11:30 - 2010-04-19 11:30
14 – 19. travnja 2010.Sajam “I Saloni” Milano, Italija
Hrvatska gospodarska komora podržat će interes koji su iskazali hrvatski gospodarstvenici iz sektora drvoprerađivačke industrije organizacijom poslovnih razgovora s potencijalnim talijanskim partnerima za vrijeme trajanja sajma I Saloni koji se od 14 – 19. travnja 2010. godine održava u Milanu (http://www.cosmit.it/tool/home.php?s=0,2,67,71,75).
U delegaciji će sudjelovati predstavnici tvrtki Drvni klaster d.o.o., Požgaj d.o.o., Pana d.o.o, Pan Parket d.o.o, Šerif export – import d.o.o, Drvoproizvod d.d., FinvestCorp d.d., Lokve d.d., a cjelokupni drvni sektor Republike Hrvatske dodatno će biti predstavljen na info pultu Hrvatske gospodarske komore postavljenom u okviru izložbenog prostora tvrtke Ancona d.o.o. u salonu Eurocucine. Nositelj organizacije događanja je Županijska komora Rijeka – Europska poduzetnička mreža Hrvatske u partnerstvu s Europskom poduzetničkom mrežom Komore Milano, uz očekivanu potporu od strane Generalnog konzulata Republike Hrvatske u Milanu.
Za dodatne informacije molimo kontaktirajte gđu Blanku KalokiraT: 051/209 169 E: bkalokira@hgk.hrF: 051/216 033

B2B 4 Energy BROKERAGE EVENT, Energetska učinkovitost i obnovljivi izvori energije
2010-04-13 14:30
Hrvatska gospodarska komora – Županijska komora Rijeka i Europska poduzetnička mreža Hrvatske – partner je Europskoj poduzetničkoj mreži Bugarske u organizaciji B2B 4 Energy – EEN brokerage event-a. Radi se o događanju čiji je cilj razvoj poslovne i tehnološke suradnje na području energetske učinkovitosti i obnovljivih izvora energije, energetike, ventilacije, grijanja, klimatizacije, plinskih instalacija i elektrotehnike, koji će se održati 13. travnja 2010. u Sofiji, Bugarska.
Predmetno događanje, uz međunarodnu izložbu inovativnih rješenja i tehnologija ExpoEnergy 2010 (13 -16. travnja) i 6. međunarodni kongres ‘EE & RES for South-East Europe’ (14 – 16. travnja), dio je najvećeg foruma na temu energetske učinkovitosti i obnovljivih izvora energije koji se održava u Bugarskoj, Sofija, Inter Expo Center, a sudionicima pruža priliku predstaviti vlastite nove tehnologije potencijalnim klijentima, pronaći inovativna rješenja te ostvarenim izravnim poslovnim kontaktima postaviti temelje za razvoj uspješne poslovne i tehnološke suradnje.
Sudionici potvrđuju sudjelovanje dostavom ispunjenog obrasca (u prilogu) na adresu bkalokira@hgk.hr.
Prijave, kao i katalog s profilima prijavljenih tvrtki bit će objavljene na internet stranicama foruma (http://www.enterprise-europe-network.ec.europa.eu/public/bemt/home.cfm?eventid=2232&layout=3). Prijavljenim tvrtkama organizator dodjeljuje lozinku uz pomoć koje je moguće pregledati katalog i odabrati željene tvrtke za poslovne razgovore na B2B 4 Energy – EEN brokerage event-u. Konačan raspored poslovnih razgovora organizator će dostaviti svakom pojedinom sudioniku.
Sudjelovanje je besplatno za sudionike prijavljene putem mreže Europske poduzetničke mreže Hrvatske. Ostali sudionici plaćaju kotizaciju u iznosu od 96 bugarskih leva. Radni jezik foruma je engleski jezik.
U slučaju potrebe za dodatnim informacijama, molimo Vas da nam se slobodno obratite.

Info-dan „Mogućnosti za poduzetnike iz EU Programa za konkurentnost i inovacije (CIP)", Čakovec
2010-03-30 15:30
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Čakovec, održati 30. ožujka 2010. godine u Čakovec (točno mjesto održavanja biti će naknadno objavljeno – ovisno o interesu i broju prijavljenih sudionika), s početkom u 10 sati.
Info-dan u Čakovcu prvi je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Osijek, Pula, Rijeka, Split, i Varaždin.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte spetris@hgk.hr ili hgkck@hg.hr, ili na broj faxa 040 3111 161, najkasnije do 25. ožujka 2010.
Zbog ograničenog broja polaznika, rezervacija mjesta obavljat će se prema redoslijedu zaprimanja prijava, do popunjavanja kapaciteta dvorane.
Sudjelovanje na seminaru je besplatno, a sufinancira se iz sredstava Europske poduzetničke mreže Hrvatske.

OSMI SASTANAK POSLOVNO - ZNANSTVENOG KLUBA
2010-03-30 13:30
Poslovno inovacijski centar – BICRO, Sveučilište u Zagrebu i Hrvatska gospodarska komora pozivaju Vas na osmi sastanak Poslovno – znanstvenog kluba, koji će se održati u utorak 30. ožujka o.g. u 14 sati u Europskom domu, Zagreb, Jurišićeva 1/I kat uz slijedeći dnevni red:
1. Uvodno slovo: Akademik Stjepan Jecić – Sveučilište u Zagrebu
2. Naziv izlaganja: Razvoj i primjena 3D optičkih mjernih metoda – put od Hrvatske do Njemačke i natragIzlagatelj: Mladen Gomerčić – tvrtka GOM GmbH, Braunschweig, Njemačka
3. Naziv izlaganja: HRID – FER Suradnja na projektu sustava daljinskog upravljanja manipulatoraIzlagatelj: Željko Postružin, tvrtka HRID d.o.o., Zagreb
4. Rasprava/RaznoModerator skupa: Srđan Novak, Sveučilište u Zagrebu
Poslovno-znanstveni klub osnovan je radi unaprjeđenja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.Nadamo se da ćete se odazvati ovom pozivu i molimo da svoj dolazak kratko potvrdite povratnom elektroničkom poštom na adresu: lnezic@hgk.hr, ili na telefon: 01/ 46 06 746.

MEGRA&Racionalno korištenje energije, Poslovni susret, Gornja Radgona
2010-03-25 15:15
Partneri u Europskoj poduzetničkoj mreži, BICRO i HGK-Županijska komora Varaždin suorganizatori su bilateralnih poslovnih razgovora koje Mariborska razvojna agencija organizira u okviru međunarodnog sajma graditeljstva i građevnih materijala MEGRA u Gornjoj Radgoni, Slovenija. Individualni bilateralni poslovni razgovori (brokerage event) pod nazivom „MEGRA&Racionalno korištenje energije” održat će se 25.ožujka 2010. godine u prostorima „Pomurskog sajma” u Gornjoj Radgoni. Sudionicima poslovnih susreta će biti omogućeno upoznavanje novih potencijalnih poslovnih partnera, dobivanje novih korisnih sektorskih informacija, upoznavanje s novim trendovima, proizvodima, uslugama i procesima u graditeljstvu i povezanim dolje nabrojenim sektorima.
GRADITELJSTVO
– Gradsko planiranje – Projektiranj – Strukturalno projektiranje i inženjerske gradnje – Instalacije – Industrijski radovi – Dizajn eksterijera – Zaštita okoliša i javne službe – Građevinski materijali i strojevi – Građevinski alati i oprema – Materijali i oprema za gradnju i održavanje cesta – Logistika – Mjerni instrumenti za geodeziju i građenje – Software-programi za arhitekturu i graditeljstvo – Edukacija, konzalting, istraživanje – Rekonstrukcija, obnavljanje zgrada , energetske renovacije, kvaliteta stanovanja, sanacija OBNOVLJIVI IZVORI ENERGIJE – Sustavi i oprema za iskorištavanje i učinkovito korištenje svih vrsta obnovljivih izvora energije
GRADSKI OKOLIŠ – Planiranje, oblikovanje i održavanje gradskog okoliša, parkova, sportskih terena i igrališta, kamping-mjesta i vrtova – Materijali za izgradnju i održavanje
ZAŠTITA I UPRAVLJANJE OKOLIŠEM – Strojevi i oprema za prikupljanje, odlaganje i obradu otpada – Naprave i sustavi za čišćenje– Materijali za gradnju i zaštitu odlagališta otpada – Usluge zaštite okoliša – Institucije i organizacije iz područja zaštite okoliša
OBRAZOVANJE – Obrazovanje za sve poslove u građevinskoj industriji – Specijalizirani treninzi i savjetovanje
Priloženo Vam dostavljamo letak s informacijama o poslovnim susretima MEGRA&Racionalno korištenje energije. Informacije možete dobiti i registraciju izvršiti na sljedećem linku http://www.enterprise-europe-network.ec.europa.eu/public/bemt/home.cfm?EventID=2258.
Kotizacija za sudjelovanje na poslovnim susretima„MEGRA&Racionalno korištenje energije” iznosi 80€, te uključuje tiskani katalog s popisom sudionika, raspored individualnih sastanaka, osvježenje tijekom događanja, slobodan ulaz na Međunarodni sajam 25.ožujka te prigodno organizirano kušanje vina. Za sudionike koji se prijave putem Europske poduzetničke mreže Hrvatska, Poslovno-inovacijskog centra Hrvatske- BICRO ili HGK kotizacija iznosi 40 €.
Molimo Vas da animirate potencijalne sudionike u razgovorima da ispunjeni prijavni obrazac pošalju na fax ili elektronsku poštu dolje navedenih kontakt osoba Europske poduzetničke mreže Hrvatska.
Kontakti za Hrvatsku :

Antonija Mršić

Renata Papec

Poslovno-inovacijski centar Hrvatske- BICRO

HGK-Županijska komora Varaždin

Planinska 1, Zagreb

P.Preradovića 17/II

T: 01/2352621; 01/2352605

T: 042/405 480, 042/405 400

Fax: 01/2352615

Fax: 042 405 401

E-mail: een@bicro.hr

E-mail: rpapec@hgk.hr

www.een.hr; www.bicro.hr

www.een.hr; www.hgk.hr

Nakon primitka prijave, naši djelatnici stupit će u kontakt s Vama.
Rok za slanje prijava: najkasnije do 12.ožujka 2010

EUROPSKI POSLOVNI FORUM O OBNOVLJIVIM IZVORIMA ENERGIJE - Zadar, 19. i 20. ožujak 2010.
2010-03-19 12:45 - 2010-03-20 12:45
Hrvatska gospodarska komora nastavlja s programom održavanja Europskog poslovnog foruma o obnovljivim izvorima energije kao dvogodišnje međunarodne konferencije čija je tema promišljeno korištenje energije. Organizacija ovogodišnje konferencije odvija se u suradnji s Europskom poduzetničkom mrežom (EEN).Prva konferencija organizirana je krajem 2007. godine u okviru programa Europske unije pod nazivom «Inteligentna energija u Europi».
Ovogodišnja konferencija organizira se istovremeno s održavanjem sajma CONSTRUCTAFAIR 2010 u Zadru potaknuta snažnim razvitkom primjene obnovljivih izvora energije sukladno energetskoj politici Republike Hrvatske i Europske unije te zahtjevima za povećanjima udjela obnovljive energije u energetskim bilancama. U okvirima sajma održat će se podsajam pod nazivom „Ecoenergy” koji će poseban naglasak staviti upravo na temu obnovljive energije i zaštite okoliša. Za po jednog predstavnika izlagača u okviru sajma „Ecoenergy” osigurano je sudjelovanje na Forumu bez uplate kotizacije.
Forum će omogućiti uvid u trenutni status područja obnovljivih izvora energije vezano uz aktualnu energetsku politiku, poslovne, gospodarske i financijske aspekte. Na Forumu se očekuju sudionici iz Hrvatske, Europe i regije. Sudionici dolaze iz struktura kreatora politike, ulagači, poslovni subjekti, proizvođači opreme, dobavljači, strukture državnih i regionalnih uprava, institucionalni predstavnici, elektroprivredne tvrtke, predstavnici financijskih i osiguravateljskih kuća, poslovna i interesna udruženja, kao i ostali stručnjaci iz područja obnovljivih izvora energije. Očekivani rezultati konferencije su potvrda opravdanosti korištenja obnovljivih izvora energije koji osim izravnog utjecaja na proizvodnju energije stvaraju nove proizvode, pomažu otvaranje novih radnih mjesta i pridonose gospodarskom razvoju ruralnih krajeva. Zaključci konferencije izvodit će se kroz interdisciplinarnu raspravu tijekom planiranih sjednica i okruglih stolova potaknuti sudjelovanjem europskih meritornih institucija i govornika. Zbornik radova s interaktivnim DVD-ROM-om u kojima će se naći radovi prezentirani na konferenciji poslužit će kao svojevrstan priručnik svim zainteresiranim strukturama za ovo područje.
Pozivaju se tvrtke i institucije da se uključe u pokroviteljstvo konferencije. Informacije o sponzorskim i pokroviteljskim programima konferencije mogu se preuzeti ovdje (dostupno na hrvatskom i engleskom jeziku)
Suorganizator: Mediamix
Medijski pokrovitelj:Privredni vjesnik
Konferencija će se odvijati na hrvatskom i engleskom jeziku uz simultano prevođenje. Početak konferencije bit će u petak, 19. ožujka 2010.
Smještaj sudionika: Smještaj sudionika predviđen je u hotelu Funimation u Boriku pokraj Zadra. Konferencija se održava u susjednom hotelu Donat.
Pozivamo sve zainteresirane da svojim sudjelovanjem doprinesu, kako kvaliteti konferencije, tako i razmjeni međusobnih iskustava i mišljenja vezanih uz temu te sudjelovanje prijave na prijavnom obrascu.
Kotizacija za sudjelovanje:Za uplate do 28. veljače 2010. godine 1.450,00 kn (za članove Hrvatske gospodarske komore 1.200,00 kn).Za uplate nakon 28. veljače 2010. godine 1.600,00 kn (za članove Hrvatske gospodarske komore 1.450,00 kn).Jedan predstavnik izlagača na sajmu CONSTRUCTASFAIR 2010 može sudjelovati na konferenciji bez uplate kotizacijeZa svakog slijedećeg sudionika sajma od strane izlagača kotizacija iznosi 400,00 kn.
Upute autorima:
Pozivaju se autori da radove prijave na istom obrascu najkasnije do 19. veljače 2010. godine. Do istoga datuma potrebno je e-mailom dostaviti sažetak rada s ne više od 400 riječi na engleskom jeziku u MS Word-u. Svi sažeci prihvaćenih radova bit će objavljeni na web stranicama konferencije.Autori će konačnu verziju rada dostaviti za tisak u zborniku najkasnije do 16. ožujka 2010. godine. Zbog međunarodnog karaktera, preporuča se rad dostaviti na engleskom jeziku. Prezentacije u MS PowerPointu za objavu na CD-ROM-u autori trebaju dostaviti najkasnije do 12. ožujka 2010. godine.
Važni datumi:Dostava imena autora, naslova i sažetka 19. veljače 2010.Obavijest o prihvaćanju 5. ožujak 2010.Dostava cijelog rada 16. ožujak 2010.Dostava prezentacije 12. ožujak 2010.
Zbornik radova sa zaključcima konferencije i elektroničkim medijem sa svim prikazanim prezentacijama izdat će se nakon konferencije i svim sudionicima poslat će se poštom.
Promocija tvrtki
Za promociju proizvodnih programa tvrtki predviđena je mogućnost sponzoriranja konferencije ili samo prezentiranja tvrtke. Sponzorsko-izlagački program moguće je preuzeti s web stranica konferencije.
Dodatne nformacije o konferenciji:e-mail kstih@hgk.hrtel. 01/4606-758, 01/4606-701

"Tourism@GAST" Gospodarski susreti, Split
2010-03-05 12:45
Hrvatska gospodarska komora Županijska komora Split, u suradnji sa Uredom za transfer tehnologije kao partnerom u Europskoj poduzetničkoj mreži, organizira
gospodarske susrete (brokerage event) pod nazivom“Tourism@GAST”koji će se održati 5. ožujka 2010. godine
tijekom međunarodnog sajma GAST, 3. – 7. ožujka 2010., Split.
Sajam GAST je ključno mjesto susreta brojnih proizvođača i trgovaca iz djelatnosti prehrane, pića, hotelske i ugostiteljske opreme. Prepoznat je u poslovnim krugovima kao mjesto ugovaranja logistike za turističku sezonu. Manifestacija je koja bilježi godišnji trend rasta, kako izlagačkog prostora, broja izlagača i broja posjetitelja od 35%, tako i broja sklopljenih i ugovorenih poslova, što je u sajamskoj industriji Hrvatske prava rijetkost. Za više informacija vezano uz sajam pozivamo Vas da posjetite web stranice: www.gastfair.com.
Tijekom navedenog sajma organiziramo gospodarske susrete između tvrtki turističkih i gastronomskih interesa (hrane, pića i hotelske i ugostiteljske opreme). Ovim putem Vam nudimo jedinstvenu priliku susreta s hrvatskim i međunarodnim tvrtkama koje nude usluge u ovom sektoru, a posebno u sljedećim segmentima:

Tour operatori i agencije
Hoteli, moteli i kampovi
Zdravstveni i wellness turizam
Seoski, eko i aktivni turizam
Promet (autobusni, željeznički i zračni)
Osiguranje i financije
Turističke investicije
Ugostiteljstvo: hrana i piće
Gastronomska ponuda i potražnja
Internet turizam

Zašto sudjelovati?

Ostvarite direktan kontakt sa potencijalnim partnerima tijekom unaprijed dogovorenih individualnih susreta
Ostvarite kontakte za razvoj komercijalnih i tehnoloških partnerstva
Saznajte novosti i trendove u turizmu i gastro industriji
Unaprijedite kontakte sa postojećim partnerima
Sudjelovanje je za Vas potpuno besplatno, a poklanjamo Vam i besplatnu ulaznicu za cjelokupnu sajamsku manifestaciju na dan događaja.

Ukoliko želite biti dio ove jedinstvene manifestacije na našem području, zatražite Vašu prijavnicu putem dolje navedenih kontakata, a na iste nam se obratite i ukoliko su Vam potrebne bilo kakve dodatne informacije.

Nataša BušićTel.: +385 21 321 143Fax: +385 21 346 956Email: nbusic@hgk.hrWeb: www.hgk.hr
Leandra Vranješ MarkićNikola BalićTel.: +385 21 302 438Fax: +385 21 302 438Email: een@utt.hrWeb: www.utt.hr

Seminar „Financijski instrumenti unutar programa CIP-EIP
2010-03-03 10:15
Ministarstvo gospodarstva, rada i poduzetništva i Hrvatska gospodarska komora – Europska poduzetnička mreža Hrvatske organizirali su seminar održan 03. ožujka 2010. godine u Hrvatskoj gospodarskoj komori.
Potprogram „Financijski instrumenti” dio je EU programa CIP koji je namijenjen povećanju konkurentnosti i inovativnosti europskog gospodarstva. Ovim potprogramom daju se sredstva financijskim institucijama – tzv. intermedijarima. Oni navedena sredstva plasiraju malim i srednjim poduzećima kojima se time olakšava pristup financijama za pokretanje i rast poslovanja.
Cilj ovog seminara bio je dati informacije o CIP-EIP/potprogramu Financijski instrumenti, objasniti ulogu Europskog investicijskog fonda (EIF) te prezentirati uspješan primjer i iskustvo financijske institucije-intermedijara iz ovog programa.
Gunnar Mai, viši financijski manager u Europskom investicijskom fondu u svojoj prezentaciji će pojasniti glavne aktivnosti EIF-a i njihovu ulogu u provođenju financijskih instrumenata. Priscilla Carpenter iz Credit Cooperatif, francuske institucije intermedijara, predstavit će svoja iskustva od podnošenja prijave EIF-u do kreiranja novog financijskog instrumenta iz dobivenih EU sredstava.
Na seminaru je sudjelovalo ukupno 37 sudionika iz bankarskog i financijskog sektora.

Info dan "Mogućnosti financiranja za prijevoznike i špeditere iz EU programa Marco Polo II"
2010-03-01 13:45
Dana 01. ožujka, u Vijećnici Hrvatske gospodarske komore u Zagrebu, održan je informativni dan koji je imao za cilj gospodarstvenicima približiti europski Program Zajednice naziva „Marco Polo”, a u svjetlu nadolazećeg natječaja u okviru istog programa.
Program „Marco Polo II” dostupan je već drugu godinu za redom hrvatskim subjektima, a glavni mu je cilj sufinancirati projekte koji rasterećuju cestovne prometnice te teretni promet premještaju na druge vidove prometnica, kao što su željeznice, morski putovi te putovi unutarnje plovidbe.

Događaj je u cijelosti organizirala Europska poduzetnička mreža, koja je provela sveobuhvatnu promotivnu kampanju prije samog događaja kroz elektronske i tiskane medije. Ured EEN-a vlastitim je naporima također izradio promotivnu brošuru i letak na hrvatskom jeziku koje su besplatno podijeljene sudionicima Info dana. Županijske komore HGK kao i Sektor za promet također su pomogli u reklamiranju i promidžbi događaja te su svi ovi zajednički napori urodili zaista fantastičnom odazivu gospodarstvenika iz područja transporta, špedicije, logistike i prometa općenito. Na događaju je ukupno sudjelovalo 80 predstavnika hrvatskih tvrtki i 40-tak predstavnika državnih institucija i udruga.
Sudionicima Info dana uvodno se obratila Vesna Torbarina u ime organizatora te Lukša Čičovački u ime Ministarstva mora, prometa i veza, dok su glavni predavači bili Dražen Žgaljić iz Hrvatske udruge za promicanje međuobalnog prometnog povezivanja te Michela Cariglia iz Lučke uprave Levante iz Italije.
S obzirom da se otvaranje natječaja najavljuje za prvu polovicu ožujka, interes gospodarstvenika bio je uistinu velik. Prenesene su im korisne i opsežne informacije, a na domjenku poslije seminara bilo je prilike i za networking.
Europska poduzetnička mreža namjerava pratiti proces prijava gospodarstvenika te je u svakom trenutku na raspolaganju gospodarstvenicima za pružanje svih informacija o dotičnom programu, za što je i ciljano educirala svoje djelatnike.

Intelektiv - Konferencija o intelektualnom vlasništvu
2010-02-25 15:00
Poslovno-inovacijski centar Hrvatske- BICRO d.o.o., glavni partner u Europskoj poduzetničkoj mreži Hrvatske pokrovitelj je konferencije o intelektualnom vlasništvu koja se održava 25.veljače 2010 u Zagrebu. Organizator konferencije su tvrtka Vernexo i Američka gospodarska komora u Hrvatskoj.
Konferencija o intelektualnom vlasništvu – Intelektiv – je jednodnevna poslovna konferencija koja se sastoji o kratkih dvadesteminutnih izlaganja stručnjaka, menadžera i poduzetnika koji će pokazati svoja iskustva u upravljanju intelektualnim kapitalom. Tema konferencije je komercijalizacija, upravljanje i zaštita intelektualnog vlasništva. Cilj konferencije je dati pregled prednosti i dobrih praksi upravljanja nematerijalnom imovinom unutar tvrtke, kao i komercijalizacije i zaštite intelektualnog vlasništva. U ovakvom formatu se po prvi put održava u Hrvatskoj.
Sudionici će moći čuti koji su lokalni praktični pozitivni primjeri i izazovi komercijalizacije intelektualnog kapitala, naučiti kako poboljšati upravljanje i procjenu nematerijalne imovine tvrtke, primijeniti iskustva u svojoj kompaniji i upoznati relevantne stručnjake i poduzetnike.
U drugom dijelu Intelektiva održat će se vrlo zanimljiva panel diskusija na temu intelektualnog kapitala, ekonomije znanja, inovacija i konkurentnosti u kojoj će sudjelovati predstavnici kompanija različitih poslovnih profila, što je uz predavanja prilika za interaktivno postavljanje pitanja.
Više informacija i prijava sudjelovanja na: www.intelektiv.com

Rimini, Italija: Sajam SAPORE - Okusi, rituali i trendovi
2010-02-21 10:45 - 2010-02-24 10:45
Obavještavamo Vas da se od 21. do 24. veljače 2010. godine u paviljonima Rimini Fiera u Italiji, održava sajam SAPORE – Okusi, rituali i trendovi. Radi se o sajmu s 40-godišnjom tradicijom, čiji se počeci vezuju uz salon MIA – Međunarodnu izložbu prehrane, a koji je do danas prerastao u kompleksni izložbeni format sastavljen od više specijaliziranih salona. Naime, pod zajedničkim nazivom sajam Sapore – Tasting Experience nalazi se šest specijaliziranih salona:
MIA – Međunarodna izložba prehrane
PIANETA BIRRA BEVERAGE & CO.
FRIGUS – Specijalizirana izložba zamrznutih proizvoda i opreme
MSE Seafood & Processing – Mediterranean Seafood Exhibition
ORO GIALLO – Međunarodni salon ekstra-djevičanskog maslinovog ulja
DIVINO LOUNGE Wine, food and more
Godine 2009. na izložbenom prostoru sajma ukupne površine 100.000 m² nastupilo je 1.500 izlagača, a sajam je posjetilo 675 akreditiranih novinara i 82.832 profesionalna posjetitelja. Za vrijeme trajanja sajma održalo se 1.500 poslovnih susreta stranih klijenata i 600 tvrtki izlagača.
Hrvatska gospodarska komora – Županijska komora Rijeka spremna je sufinancirati troškove zajedničkog izložbenog prostora svojih članica te poziva sve tvrtke zainteresirane za nastup na sajmu Sapore da najkasnije do 22. siječnja 2010. godine putem e-pošte (bkalokira@hgk.hr) ili faxa (051/216 033) dostave ispunjeni obrazac (u prilogu).
Opširnije podatke o sajmu možete pronaći na http://www.saporerimini.it/, a za sve dodatne informacije molimo da nam se slobodno obratite.

ZADAR - Radionica iz upravljanja inovacijama
2010-02-16 14:00
Dana 16. veljače 2010 (utorak) u 12 sati, u prostorijama Rektorata, Sveučilišta u Zadru, održati će se radionica iz upravljanja inovacijama. Radionicu organiziraju Ured za transfer tehnologije koji je partner u Europskoj poduzetničkoj mreži Hrvatske te Sveučilište u Zadru.
U ovoj ćemo se radionici osvrnuti na najčešće prepreke u procesu pretvaranja inovativne ideje u poslovni uspjeh i ponuditi rješenja koja mogu pomoći u njihovom svladavanju. Predstavit ćemo neke od fondova koji podupiru razvoj inovacija. Poseban će naglasak biti na uslugama, koje bez naknade pruža Europska poduzetnička mreža (EEN) u području inovacija i transfera tehnologija. Usluge EEN mreže namijenjene su ne samo poduzetnicima, već i istraživačima koji žele komercijalizirati svoju inovaciju ili pronaći europske partnere za projekte i primijenjena istraživanja.

SPLIT - Radionica iz upravljanja inovacijama
2010-02-11 15:15
Pozivamo Vas na RADIONICU IZ UPRAVLJANJA INOVACIJAMARadionica će se održati 11. veljače 2010 (četvrtak) u prostorijama Tehnološkog centra Split, Kopilica 5
Dnevni red
12:00 dr. sc. L. Vranješ Markić: Inovacije kao put ka povećanoj konkurentnosti. Prepreke i putokazi za njihovo prevladavanje12:45 N. Balić, dipl. ing.: Europska poduzetnička mreža – usluge u području transfera tehnologija13:30 S. Jakopović, dipl. oec.: Mreža tehnoloških parkova
Male i srednje tvrtke pod sve su većim pritiskom kako bi povećale i održale svoju kompetitivnost, pogotovo kad počnu poslovati na međunarodnom tržištu. Inovacije, bilo da je riječ o novim proizvodima, procesima ili uslugama, povećavaju konkurentnost tvrtki. Međutim, male i srednje tvrtke, bez obzira na sektor, susreću mnoge zajedničke prepreke u procesu pretvaranja inovativne ideje u poslovni uspjeh. U ovoj ćemo se radionici osvrnuti na najčešće prepreke u tom procesu i ponuditi rješenja koja mogu pomoći u njihovom svladavanju. Poseban će naglasak biti na uslugama, koje bez naknade pruža Europska poduzetnička mreža u području inovacija i transfera tehnologija.
Radionicu organiziraju Ured za transfer tehnologije koji je partner u Europskoj poduzetničkoj mreži Hrvatske te Tehnološki centar Split.
Europska poduzetnička mreža (EEN) sastavljena je od gotovo 600 partnerskih organizacija i institucija (komore, agencije, instituti..), pruža odlične kontakte i poveznice u više od 40 zemalja i 83 konzorcija te povezuje preko 4.000 eksperata s područja poduzetništva, inovacija i transfera tehnologije s ciljem promidžbe konkurentnosti i inovacija na lokalnoj i europskoj razini pa i šire. Ured za transfer tehnologije djeluje pri Prirodoslovno‐matematičkom fakultetu u Splitu i u EEN mreži zadužen je za komponentu inovacija i transfera tehnologija u Dalmaciji.

„Marco Polo" Europski Info Dan - Bruxelles, 10. veljače 2010
2010-02-10 11:45
4 razloga zašto sudjelovati
Događanje:> saznajte najnovije vijesti o Marco Polo programu > biti će predstavljeni Marco Polo projekti u tijeku te tajne njihovih uspjeha > saznajte kako se prijaviti za financiranje iz Marco Polo programa u okviru natječaja za 2010. godinu > iskoristite priliku da svoju projektnu ideju raspravite s Marco Polo timom iz Europske komisije
Što je Marco Polo program?
Glavni je cilj programa Marco Polo II smanjiti opterećenje cestovnoga prometa i smanjiti njegov negativni učinak na okoliš usmjeravanjem prometa s cesta na priobalnu plovidbu, željeznicu i unutarnju plovidbu.
Program traje od 2007. do 2013. godine, s ukupnim budžetom od 450 milijuna eura za 27 država članica. Države koje nisu članice EU mogu sudjelovati u programu sklapanjem Memoranduma o razumijevanju s EZ i uplatom troškova osiguranja. Na taj način omogućilo se je sudjelovanje i Norveške, Islanda i Lihtenštajna. Republika Hrvatska je 1. listopada 2008. godine potpisala Memorandum s Europskom komisijom te se formalnom ratifikacijom u Hrvatskom saboru omogućilo sudjelovanje i svih gospodarskih subjekata iz Republike Hrvatske u programu.
Sudjelovanje u programu podrazumijeva prijavu projektnih prijedloga sukladno zadanoj proceduri izrade projektne dokumentacije, s time da se Pozivi na dostavu projektnih prijedloga objavljuju jednom godišnje.
Program podupire projekte na međunarodnim prometnim dionicama, što znači da projekte mogu prijavljivati konzorciji sastavljeni od najmanje dva ili više subjekta, osnovana u najmanje dvije različite države članice ili jedne države članice i jedne bliske treće zemlje.

Program

8:00

Registracija

9:00

Otvorenje

09:20

Program Marco Polo i „morske autoceste”

10:10

Prezentacije projekata unutar Marco Polo programa

10:30

Pauza za kavu

11:00

Prezentacije projekata unutar Marco Polo programa

11:40

Marco Polo: operativno upravljanje projektom

12:20

Ručak

14:00

Kako se prijaviti

17:30

Kraj konferencije

Vrijeme i mjesto Mjesto: Bruxelles, Belgija Datum: 10. veljače 2010 Gdje: Charlemagne Building, Rue de la Loi 170, 1049 Bruxelles, Belgija

Više informacija o prijavama i detaljima saznajte OVDJE.
Bruxelles Vam je daleko? Dođite na info dan koji Hrvatska gospodarska komora organizira za vas u Zagrebu. Više na linku

Radionica "Zakonska obveza poduzetnika u gospodarenju otpadom"
2010-02-05 13:15
HGK Županijska komora Osijek u suradnji s Europskom poduzetničkom mrežom Hrvatske – EEN pozivaju Vas na seminar :
ZAKONSKA OBVEZA PODUZETNIKA U GOSPODARENJU OTPADOM
Radionica će se održati 05. veljače 2010 god. od 10,00 do 15,00 sati u maloj vijećnici HGK Županijske komore Osijek, Europske avenije 13, Osijek
Predavači i voditelji radionice su : – Silvija Pejčić Bilić , mr.univ.spec, Accumular d.o.o.– Ljiljana Amić, dipl.ing.kem.tehn. ,EKO LEX d.o.o.
Prema propisima s područja zaštite okoliša, a osobito : Zakona o otpadu NN 178/04,111/06, 60/08, 87/09 ; Pravilnika o gospodarenju otpadom NN 23/07 ,111/07; Pravilnika o registru onečišćavanja okoliša NN 35/08, kao i ostalih pravilnika za posebne kategorije otpada (ulja ,gume, baterije, ambalaža… ) ,pravne i fizičke osobe koje imaju djelatnosti s utjecajem na stanje okoliša dužne su voditi dokumentaciju o emisijama u okoliš ( prateći listovi za otpad, očevidnici otpada, planovi gospodarenja otpadom, prijave u Registar onečišćavanja okoliša.Pravne i fizičke osobe su u obvezi prijaviti emisije u okoliš u 2009. god. do 01.03.2010.god.
Svrha ove interaktivne radionice je pružiti pomoći poduzetnicima u ispunjavanju zakonske obveze u skladu sa navedenim zakonskim propisima .
Za sva pitanja i nejasnoće možete kontaktirati gđu. Boju Stanković na tel. 031 223- 820 Molimo da Vaš dolazak potvrdite prijavnicom koja je u privitku, na fax : 031 223-824 ili na e-mail : bstankovic@hgk.hrZa sve zainteresirane seminar je besplatan.

„Inteligentna energija u Europi - IEE" Europski Info Dan 03. veljače 2010
2010-02-03 11:00
Kako možete sudjelovati u programu?
Ostvarite priliku za sufinanciranje Vašeg projekta kroz EU program Inteligentna energija. Sljedeći natječaj najavljuje se u proljeće 2010.
Sudjelovanje na IEE info danu omogućit će Vam da izradite kvalitetan projektni prijedlog te povećate svoje šanse za uspješnu prijavu. Također ćete imati prilike pronaći projektne partnere iz cijele Europe.
Više informacija pronađite ovdje

►

Datum: 3. veljače 2010
Lokacija: Charlemagne zgrada Europske komisije, Rue de la Loi 170, Brussels, Belgium.

Seminar "Kontrola kvalitete i certificiranje u proizvodnji voća i povrća prema GLOBAL GAP-u"
2010-02-01 13:15 - 2010-02-02 13:15
HGK Županijska komora Osijek u suradnji s Europskom poduzetničkom mrežom Hrvatske – EEN pozivaju Vas na seminar:
KONTROLA KVALITETE I CERTIFICIRANJE U PROIZVODNJI VOĆA I POVRĆA PREMA ZAHTJEVIMA EU TRŽIŠTA
Seminar će se održati 01. i 02. veljače 2010.god. od 9,00-15,00 sati.u maloj vijećnici HGK ŽK Osijek, Europske avenije 13, Osijek
Predavač : Mirela Jambreković , dipl ing. agr. voditelj ureda TUV Croatia d.o.o. u Zagrebu
Predložena tema je usmjerena na proizvođače voća i povrća a odnosi se na osiguranje kvalitete i sigurnosti poljoprivrednih proizvoda te ispunjenja zahtjeva koje pred proizvođače postavljaju kupci. Temelj za ispunjenje zahtjeva je međunarodna norma GLOBALGAP.
GLOBALGAP norma postavlja zahtjeve prema proizvođaču za sve procese na poljoprivrednom dobru od nabave sadnog materijala (sjemena), pripreme tla za sjetvu do trenutka otpreme proizvoda prema kupcu. Norma uključuje implementaciju najboljih tradicionalnih metoda obrade tla, uzgoja otpornih sorata, primjenu odobrenih pesticida i mineralnih gnojiva u minimalnim količinama. Svrha primjene ovog sustava je jačanje povjerenja kupca u kvalitetu i zdravstvenu ispravnost poljoprivrednih proizvoda, smanjenje negativnog utjecaja poljoprivrede na okoliš te osiguranje uvjeta za sigurnost zaposlenih u poljoprivredi.Cilj seminara je prenijeti osnovna znanja o zahtjevima norme GLOBALGAP, kako bi polaznici mogli izraditi, implementirati i/ili efikasno održavati sustav prema postavljenoj normi u svojim organizacijama. Svrha primjene ovog sustava je upravljanje procesom poljoprivredne proizvodnje te kroz analizu opasnosti, uspostaviti učinkovite mjere kontrole i jačanje jamstva prema potrošačima.
Seminar je namijenjen proizvođačima, voditeljima proizvodnje, tehnolozima u proizvodnji voća, povrća, odgovornim osobama za nabavu i prodaju poljoprivrednih proizvoda, voditeljima timova za sigurnost hrane, vlasnicima i zaposlenicima tvrtki koje sudjeluju u proizvodnji, prodaji ili distribuciji poljoprivrednih proizvoda.Za sva pitanja i nejasnoće možete kontaktirajte Boju Stanković na tel. 031 223-820, mail: bstankovic@hgk.hr
Zbog ograničenog broja mjesta molimo da Vaš dolazak potvrdite prijavnicom koja je u privitku na fax broj: 031 223-824. Za sve zainteresirane seminar je besplatan.

EU projekti – izazov i prilika za industriju polimera RH
2009-12-17 15:30
Udruženje za plastiku i gumu i Europska poduzetnička mreža pozivaju vas na stručni skup:
EU projekti – izazov i prilika za industriju polimera RH
koji će se održati u četvrtak, 17. prosinca 2009. godine s početkom u 10,00 sati u dvorani Hrvatske gospodarske komore, Draškovićeva 45, 1. kat, 10000 Zagreb
prema sljedećem Dnevnom redu:

Pozdrav i uvodna riječ, HGK, Ruđer Friganović, direktor; Dioki d.d., Zdenko Belošević, predsjednik Uprave i predsjednik Udruženja
Sadašnje i buduće mogućnosti financiranja MSP iz EU fondova, Središnji ured za strategiju i koordinaciju fondova EU – SDURF, Ana Krvarić, str. suradnik
Fond za ulaganje u znanost i inovacije, Ministarstvo znanosti, obrazovanja i športa, Renato Vrebac, program manager
Programi Poslovno-inovacijskog centra Hrvatske, BICRO d.o.o., (Dalibor Marijanović, direktor) Žarko Merćep, direktor programa KONCRO
Mogućnosti sudjelovanja industrije u FP7 programu, Hrvatski institut za tehnologiju, Suzana Karabaić, voditeljica Odjela za međunarodnu suradnju
Predstavljanje FP7 programa – Nanotehnologije, nanoznanosti, materijali i nove proizvodne tehnologije, Ministarstvo znanosti, obrazovanja i športa, Josipa Kolarić, nacionalna kontakt osoba
Slovenska iskustva u korištenju EU fondova u području plastike i gume, Plasttechnics Cluster, Janez Navodnik, direktor
Predstavljanje projekata znanstvenih institucija

Fakultet kemijskog inženjerstva i tehnologije:

Modifikacija i stabilnost višefaznih polimernih sustava, prof.dr. Vesna Rek
Razvoj inovativnih višefunkcionalnih polimernih mješavina, prof. dr.sc. Jasenka Jelenčić
Predstavljanje CroST projekta, prof. dr.sc. Zlata Hrnjak-Murgić
Optimiranje svojstava kopolimera u procesima radikalskih polimerizacija, dr.sc. Elvira Vidović; dr. sc. Ante Jukić, izv. prof.
Inženjerstvo površina i međupovršina nanočestica u adhezijskim nanomaterijalima, dr. sc. Mirela Leskovac, izv. prof.

Fakultet strojarstva i brodogradnje, prijava se očekuje
Građevinski fakultet, Primjena polimera u graditeljstvu, prof. dr.sc. Želimir Šimunić
Tekstilno – tehnološki fakultet, Međupovršinke pojave aktivnih multifunkcijskih tekstilnih materijala-modifikacije Poliestera, dr.sc. Anita Tarbuk
Institut Ruđer Bošković, Istraživanja polimera u Institutu Ruđer Bošković, dr.sc. Irina Pucić; dr.sc. Ivan Šmit

9. Rasprava
10. Zaključci

DOMJENAK Vaše prijave za sudjelovanje (obrazac u nastavku poziva) molimo pošaljite do 14. prosinca 2009. na fax: 01 / 4606 737 ili mail: gpehnec@hgk.hr.
